الكمبيوتر ممكن يساعد ناس كتير في شغلهم. بس كمان ممكن يساعد الحراميه.
كان في حرامي شغال في بنك في United States. كان بيدفع كل حاجة محتاجها بالشيكات. وبعدين كان بيقول للكمبيوتر ما ياخدش فلوس من حسابه مقابل الشيكات اللي كتبها. كمبيوتر البنك عمل اللي قاله عليه. وما خدش اي فلوس من حسابه في البنك. في يوم الكمبيوتر عطل. الناس اضطرت تعمل شغل الكمبيوتر. وقتها اكتشفوا اللي كان بيحصل.
حرامي تاني، كان شغال في البنك شاف الناس بتملي استمارات الايداع. ناس كتير منهم ما كانوش عارفين ارقام حساباتهم، فكانوا بيكتبوا اساميهم بس على الاستمارات. وكانوا سايبين مكان رقم الحساب فاضي. الحرامي كان بيكتب رقم حسابه في المكان ده. لما الكمبيوتر كان بيقرا الاستمارات دي كان بيبص على ارقام الحسابات بس. ما كانش بيبص على اسامي العملاء. فكان بيحول الفلوس اللي في استمارات الايداع دي لحساب الحرامي.
وبعدين كان في موظف في البنك قال لكمبيوتر البنك ياخد عشر سنتات من حساب كل عميل كل شهر ويحطهم في حسابه. لفترة طويلة عملاء البنك ما لاحظوش انهم بيخسروا عشر سنتات كل شهر. لكن بعدين حد لاحظ وقال للبنك. وكده خلصت اللعبة دي!
كام نوع من الجرايم في البنك اتذكروا؟
اتنين. تلاتة. اربعة. خمسة.